**Hodnotiace kritériá**

Operačný program Integrovaná infraštruktúra prioritná os 7 informačná spoločnosť:

**pre dopytovo – orientované projekty „Digitálna inklúzia“**

Tento dokument obsahuje zoznam hodnotiacich kritérií Operačného programu Integrovaná infraštruktúra prioritná os 7 Informačná spoločnosť, schválené Monitorovacím výborom dňa:...........

**Verzia: 1.0**

**Platná od:**

[ÚVOD 3](#_Toc510537859)

[1. OBLASTI PODPORY PO7 OPII 5](#_Toc510537860)

[2. HODNOTIACE KRITÉRIÁ 6](#_Toc510537861)

[2.1 HODNOTIACE KRITÉRIÁ A SPÔSOB ICH APLIKÁCIE 8](#_Toc510537862)

[2.2 SUMARIZAČNÝ PREHĽAD HODNOTIACICH KRITÉRIÍ 22](#_Toc510537863)

Úvod

Tento dokument bol pripravený sprostredkovateľským orgánom (ďalej len “SO”) pod riadiacim orgánom pre Operačný program Integrovaná infraštruktúra (ďalej len „OPII“) v spolupráci s vecne príslušnými odbornými útvarmi Úradu podpredsedu vlády Slovenskej republiky pre investície a informatizáciu (ďalej len „ÚPPVII“).

Predmetom dokumentu je stanovenie kritérií pre výber **dopytovo - orientovaných projektov v rámci špecifického cieľa 7.6 - Zlepšenie digitálnych zručností a inklúzie znevýhodnených jednotlivcov do digitálneho trhu** v rámci Prioritnej osi 7 OPII (ďalej len “PO7 OPII”) v súlade s čl. 125 ods. 3 písm. a) nariadenia Európskeho parlamentu a Rady (EÚ) č. 1303/2013 (ďalej len „všeobecné nariadenia“) a Systémom riadenia európskych štrukturálnych a investičných fondov pre programové obdobie 2014 – 2020.

Navrhovaný je nasledovný typ kritérií pre výber projektov:

* Hodnotiace kritériá žiadostí o NFP

Súčasťou hodnotiacich kritérií je aj rozlišovacie kritérium.

Predmetom dokumentu je zároveň aj opis spôsobu aplikácie hodnotiacich kritérií projektov tak, aby bol pre členov Monitorovacieho výboru pre OPII, Európsku Komisiu a iné zainteresované partnerské subjekty a verejnosť zabezpečený dostatok informácií k predmetnej problematike v záujme transparentnosti a čo najlepšej zrozumiteľnosti návrhu hodnotiacich kritérií.

Tieto kritériá, vrátane spôsobu ich aplikácie, ako aj ich každá zmena, podliehajú podľa čl. 110 ods. 2 písm. a) všeobecného nariadenia **schváleniu monitorovacím výborom OPII**.

Podľa § 17 ods. 3 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o EŠIF“) sa kritériá na výber projektov stanovujú vo výzve na predloženie žiadosti o NFP ako podmienka poskytnutia príspevku, ktorej splnenie overuje SO v schvaľovacom procese žiadostí o NFP.

Snahou SO bolo zároveň nastaviť predmetné kritériá na výber projektov tak, aby:

* boli nediskriminačné a transparentné;
* boli prehľadné a neobsahovali duplicity;
* boli v čo najvyššej možnej miere špecifikované jednoznačne a objektívne tak, aby žiadatelia mohli vopred odhadnúť, či ich projekt má šancu na úspech v schvaľovacom procese;
* sa dosiahlo zefektívnenie spôsobu overovania hospodárnosti a efektívnosti výdavkov projektu prostredníctvom širšieho využitia smerných ukazovateľov (benchmarkov), finančných limitov, jednotkových cien a pod.

Pri príprave kritérií pre výber projektov PO7 OPII boli ďalej zohľadnené najmä nasledovné východiská:

* príslušné legislatívne a metodické dokumenty na úrovni EÚ a SR pre oblasť európskych štrukturálnych a investičných fondov, najmä:
  + nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (ďalej tiež „všeobecné nariadenie“)
  + zákon č. 292/2014 Z.z. o príspevku poskytovanom z Európskych štrukturálnych a investičných fondov (ďalej tiež „zákon o EŠIF“)
  + Systém riadenia európskych štrukturálnych a investičných fondov (ďalej len „SR EŠIF”),
* Zákon č. 275/2006 Z. z. o informačných systémoch verejnej správy a o zmene a doplnení niektorých zákonov,
* Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente),
* Strategický dokument pre oblasť rastu digitálnych služieb a oblasť infraštruktúry prístupovej siete novej generácie (2014 – 2020),
* Zákon č. 448/2008 Z.z. o sociálnych službách,
* Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti,
* Zákon č. 355/2007 Z.z. ochrane, podpore a rozvoji verejného zdravia,
* Skúsenosti a poučenia z programového obdobia 2007 – 2013.

V nadväznosti na vyššie uvedené východiská a ciele bola definovaná sústava hodnotiacich kritérií pre dopytovo-orientované projekty, ktorá reflektuje špecifiká špecifického cieľa 7.6 v rámci PO7 OPII. Doplňujúce špecifiká (legislatívne, technické, ekonomické a pod.) týkajúce sa spôsobu aplikácie hodnotiacich kritérií (napr. individuálne stanovené referenčné hodnoty benchmarkov, limitov, pravidlá vykonávania prieskumu trhu za účelom posúdenia nákladovej efektívnosti projektu a pod.) budú podrobne upravené v Príručke pre odborných hodnotiteľov, Príručke pre oprávnenosť výdavkov a vo výzve na predloženie žiadostí o NFP zverejnených na webovom sidle SO [www.informatizacia.sk](http://www.informatizacia.sk).

1. OBLASTI PODPORY PO7 OPII

Sústava hodnotiacich kritérií definovaná v tomto dokumente sa vzťahuje na nasledovné oblasti podpory PO7 OPII:

|  |  |  |  |  |
| --- | --- | --- | --- | --- |
| **Prioritná os** | **Investičná priorita** | **Špecifický ciel** | **Výsledky** | **Typy aktivít** |
| **PO7** | IP 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva | **7.6 - Zlepšenie digitálnych zručností a inklúzie znevýhodnených jednotlivcov do digitálneho trhu** | Zvýšenie dostupnosti vzdelávacích materiálov a digitálneho obsahu vo vhodnom formáte | **Typ Aktivity: H -** Rozvoj digitálnych zručností, zjednodušeného prístupu k internetu a k informáciám a službám VS ako aj rozvoj participácie na digitálnom trhu pre znevýhodnené skupiny |
| Zvýšenie intenzity využívania služieb a vzdelávania sa v digitálnom prostredí |
| Zvýšenie aktívneho zapojenia do ekonomického a sociálneho diania v svojom okolí. |
| Zvýšenie využívania nástrojov pre podporu asistovaného života | **Typ Aktivity: I** - Zavedenie nástrojov pre podporu asistovaného života a telemedicíny |

1. HOdnotiace kritériá

Hodnotiace kritériá, ktoré sú aplikované hodnotiteľmi v procese odborného hodnotenia, slúžia na posúdenie kvalitatívnej úrovne žiadostí o NFP, t.j. na overenie, či žiadosť o NFP spĺňa stanovené minimálne kvalitatívne požiadavky na to, aby bola schválená.

V snahe o zabezpečenie efektívneho a transparentného procesu výberu projektov budú podporené iba tie projekty, ktoré budú SO OPII vyhodnotené ako vhodné a účelné vzhľadom na východiskovú situáciu a identifikované potreby v danej oblasti, nákladovo efektívne, environmentálne udržateľné, s adekvátnym kapacitným zabezpečením ich realizácie.

Hodnotiace kritériá PO7 OPII sú z hľadiska predmetu hodnotenia v súlade so SR EŠIF zaradené   
do nasledovných hodnotiacich oblastí:

1. **Príspevok navrhovaného projektu k cieľom a výsledkom OP a prioritnej osi**

* posúdenie príspevku projektu k cieľom operačného programu;

1. **Navrhovaný spôsob realizácie projektu**

* posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti (ak relevantné), posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;

1. **Administratívna a prevádzková kapacita žiadateľa**

* posúdenie dostatočných administratívnych a prípadne odborných kapacít žiadateľa na riadenie a odbornú realizáciu projektu a zhodnotenie skúseností s realizáciou obdobných/porovnateľných projektov k originálnym aktivitám žiadateľa (ak relevantné);

1. **Finančná a ekonomická stránka projektu**

* posúdenie oprávnenosti navrhovaných výdavkov v zmysle výzvy na predkladanie ŽoNFP, overenie účelnosti, hospodárnosti a efektívnosti navrhovaných výdavkov, posúdenie zrealizovanej ex-ante finančnej analýzy ako aj finančnej analýzy na základe historických údajov žiadateľa (ak relevantné), hodnotenie finančnej a ekonomickej výkonnosti, resp. aktivity žiadateľa vo vzťahu ku schopnosti zabezpečiť finančnú udržateľnosť projektu.

Sústava hodnotiacich kritérií je koncipovaná ako **kombinácia vylučujúcích a bodovaných hodnotiacich kritérií**.

**Vylučujúce hodnotiace kritériá** sú vyhodnocované v prípade relevancie iba možnosťou „áno“ alebo možnosťou „nie“. Udelenie možnosti „nie“ pri vylučujúcom kritériu znamená automaticky nesplnenie kritérií pre výber projektov a neschválenie žiadosti o NFP. **Vylučujúce kritéria sú vždy posudzované ako prvé a až po ich splnení sú posudzované bodované kritériá.**

**Bodované hodnotiace kritériá** slúžia na posúdenie kvalitatívnej úrovne určitého aspektu žiadosti o NFP, umožňujú vzájomné kvalitatívne porovnanie a vytvorenie poradia jednotlivých schvaľovaných žiadosti o NFP.

V časti „2. Navrhovaný spôsob realizácie projektu“ sú hodnotiace kritériá rozdelené podľa relevantnosti typu aktivít naslednovne:

* časť „A“ pre typ aktivity H - Rozvoj digitálnych zručností, zjednodušeného prístupu k internetu a k informáciám a službám VS ako aj rozvoj participácie na digitálnom trhu pre znevýhodnené skupiny
* časť „B“ pre typ aktivity I - Zavedenie nástrojov pre podporu asistovaného života a telemedicíny

Bodované hodnotiace kritériá majú stanovené bodové hodnoty ako nezáporné celé číslo, ktoré je prideľované v závislosti od vyhodnotenia príslušného bodovaného hodnotiaceho kritéria. Rozsah možnosti pridelenia bodov je určený pri jednotlivých bodovaných kritériách.

Na splnenie kritérií odborného hodnotenia musia byť vyhodnotené kladne všetky vylučujúce hodnotiace kriteriá a zároveň musí byť splnená **minimálna hranica** **60 bodov**, čo predstavuje 60 % z maximálneho počtu bodov. **Maximálny počet bodov je 100.**

**Rozlišovacie kritériá**

V prípade, ak viaceré žiadostí o NFP dosiahli rovnaký súčet bodov z odborného hodnotenia s počtom pridelených bodov z výberu žiadostí o NFP a vyčlenená alokácia nepostačuje na podporu všetkých projektov uplatňujú sa nasledujúce rozlišovacie kritériá:

* pre časť „A“ (typ aktivity H - Rozvoj digitálnych zručností, zjednodušeného prístupu k internetu a k informáciám a službám VS ako aj rozvoj participácie na digitálnom trhu pre znevýhodnené skupiny) rozlišovacie kritérium:
  + - 1. **Žiadosť o NFP s nižším rozpočtom**
* pre časť „B“ (typ aktivity I - Zavedenie nástrojov pre podporu asistovaného života a telemedicíny) rozlišovacie kritériá uplatnené v nasledovnom poradí:

1. **Žiadosť o NFP s vyšším počtom užívateľov nástrojov asistovaného života a telemedicíny v rámci projektu**
2. **Žiadosť o NFP s nižším rozpočtom**

Výber projektov bude realizovaný výlučne na základe výsledkov odborného hodnotenia, t.j. splnenie minimálneho počtu bodov v kombinácii s umiestnením projektu v príslušnom hodnotiacom kole (pri otvorených výzvach) resp. v celkovom umiestnení projektu (pri uzavretých výzvach).

Poradie ŽoNFP bude z uvedených dôvodov určené na základe bodového hodnotenia všetkých relevantných kritérií pre príslušný projekt. Poradie sa určí zostupne.

V prípade, ak SO OPII v súlade s alokáciou určenou vo výzve nemá finančné prostriedky vyčlenené na podporu všetkých žiadostí o NFP z vytvoreného zoznamu (tých, ktoré splnili podmienky poskytnutia príspevku), aplikuje na takto vytvorené poradie žiadostí o NFP alokáciu určenú vo výzve. Na základe určenia poradia ŽoNFP podľa vyššie uvedených pravidiel budú schválené (vydané rozhodnutie o schválení ŽoNFP) tie ŽoNFP, ktorých odporúčaná hodnota NFP je plne krytá výškou disponibilných finančných prostriedkov výzvy.

Žiadostí o NFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, budú neschválené z dôvodu nedostatku finančných prostriedkov určených na výzvu. Žiadosti o NFP, ktoré neboli schválené len z dôvodu nedostatku finančných prostriedkov vo výzve sú v poradí, v akom boli neschválené, zaradené do zásobníka projektov.

* 1. Hodnotiace kritériá a SPôSOB ich APLIKÁCIE

| SÚSTAVA HODNOTIACICH KRITÉRIÍ : **Digitálna inklúzia** |
| --- |

**PRÍSPEVOK NAVRHOVANÉHO PROJEKTU K CIEĽOM A VÝSLEDKOM OP A PRIORITNEJ OSI**

| Hodnotiace kritérium | | Predmet hodnotenia | Typ kritéria /  Hodnotenie | Spôsob aplikácie hodnotiaceho kritéria |
| --- | --- | --- | --- | --- |
| 1.1 | Príspevok projektu k cieľom a výsledkom OP a prioritnej osi 7 | Posudzuje sa súlad projektu s intervenčnou stratégiou OPII pre príslušný špecifický cieľ 7.6, prioritnej osi 7 informačná spoločnosť, to je súlad s:  1) príslušným špecifickým cieľom,  2) očakávanými výsledkami,  3) definovanými oprávnenými aktivitami.  Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou a cieľmi prioritnej osi 7. | Vylučujúce kritérium  Áno - Nie | Áno - Aktivity projektu **sú v súlade** s intervenčnou stratégiou OPII v danej oblasti. |
| Aktivity projektu **nie sú v súlade** s intervenčnou stratégiou OPII v danej oblasti, resp. ich súlad je iba v deklaratívnej rovine. |
| 1.2 | Prispieva projekt k dosiahnutiu cieľov definovaných v Národnej koncepcii informatizácie verejnej správy Slovenskej republiky (2016)? | Posudzuje sa príspevok projektu k naplneniu nasledovnej oblasti definovanej v Národnej koncepcii informatizácie verejnej správy Slovenskej republiky (2016):  Zlepšíme digitálne zručnosti a inklúziu znevýhodnených jednotlivcov do digitálneho trhu. | Vylučujúce kritérium  Áno - Nie | Áno - Žiadateľ **realizuje** projekt, ktorého hlavné výstupy sa **týkajú** používania elektronických služieb a nástrojov asistovaného života znevýhodnenými skupinami |
| Hlavné aktivity a výstupy projektu **neprispievajú** k uvedenej oblasti NKIVS, resp. ich súlad je iba v deklaratívnej rovine, keďže projekt neprispieva k naplneniu výstupov NKIVS pre danú oblasť. |

**NAVRHOVANÝ SPÔSOB REALIZÁCIE PROJEKTU**

| Hodnotiace kritérium | | Predmet hodnotenia | Typ kritéria /  Hodnotenie | Spôsob aplikácie hodnotiaceho kritéria |
| --- | --- | --- | --- | --- |
| 2.1. | Posúdenie súladu projektu so štúdiou uskutočniteľnosti a splnenia minimálnych obsahových a formálnych náležitosti. | Posudzuje sa obsahový súlad predloženej žiadosti so štúdiou uskutočniteľnosti  a so získaným stanoviskom od ÚPPVII/SRIT potvrdzujúcim splnenie minimálnych obsahových a formálnych náležitosti. | Vylučujúce kritérium  Áno - Nie | Áno - žiadosť **je plne v súlade** s priloženou štúdiou uskutočniteľnosti vrátane jej príloh a v súlade so stanoviskom od ÚPPVII/SRIT potvrdzujúcim splnenie minimálnych obsahových a formálnych náležitosti v súlade s prílohou výzvy. |
| Nie - žiadosť **nie** **je plne v súlade** s priloženou štúdiou uskutočniteľnosti vrátane jej príloh a v súlade so stanoviskom od ÚPPVII/SRIT potvrdzujúcim splnenie minimálnych obsahových a formálnych náležitosti v súlade s prílohou výzvy. |
| 2.2 | Je projekt v súlade s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov? V prípade, že prijatie potrebných štandardov sa očakáva až v budúcnosti, definuje projekt jasný plán a postupnosť krokov ako budú takéto štandardy zavedené do praxe alebo aktualizované? | Posudzuje sa súlad projektu s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov. | Vylučujúce kritérium  Áno – Nie / Nerelevantné | Áno - Projekt **dodržiava** všetky relevantné platné štandardy vydané na základe zákona o informačných systémoch verejnej správy a o zmene a doplnení niektorých zákonov (najmä štandard pre prístupnosť a funkčnosť webových sídiel a aplikácií a minimálne požiadavky na obsah webového sídla, a štandard použitia súborov). Prípadne projekt predpokladá prijatie potrebných štandardov v budúcnosti – v tomto prípade projekt **definuje** jasný plán a postupnosť krokov, ako budú takéto štandardy zavedené do praxe alebo aktualizované. |
| Nie - Projekt **nedodržiava** všetky relevantné platné štandardy vydané na základe zákona o informačných systémoch verejnej správy a o zmene a doplnení niektorých zákonov. Prípadne projekt predpokladá prijatie potrebných štandardov v budúcnosti – avšak projekt **nedefinuje** jasný plán a postupnosť krokov, ako budú takéto štandardy zavedené do praxe alebo aktualizované. |
| Nerelevantné – zavedenie štandardov v zmysle zákona o informačných systémoch verejnej správy je pre projekt nerelevantné (napr. v prípade projektov zavedenia nástrojov pre podporu asistovaného života a telemedicíny). |
| 2.3 | Je navrhovaný časový harmonogram projektu reálny a umožní dosiahnutie stanovených cieľov projektu? | Posudzuje sa reálnosť časového harmonogramu realizácie všetkých aktivít projektu (hlavných aj podporných). Predmetom hodnotenia je posúdenie, či harmonogram aktivít je:  a) súladný z hľadiska aktivít a termínov uvádzaných v celej dokumentácii žiadosti o NFP (súlad termínov v žiadosti o NFP a priložených povoleniach/vyjadreniach);  b) logický z hľadiska časovej následnosti realizácie aktivít projektu;  c) realistický vo vzťahu k trvaniu jednotlivých aktivít a k ich výstupom, ktoré majú viesť k dosiahnutiu cieľov projektu (dodržanie lehôt schvaľovacích konaní, postupov, verejného obstarávania a pod). | Vylučujúce kritérium  Áno - Nie | Áno - Harmonogram projektu je vnútorne súladný, aktivity sú logicky nadväzujúce a nastavené realisticky z hľadiska ich trvania a z hľadiska dosiahnutia cieľov a výstupov projektu. |
| Nie - Harmonogram projektu obsahuje aspoň jeden z nasledovných nedostatkov, ktorý má vplyv na dodržanie celkovej žiadateľom stanovenej dĺžky realizácie projektu a/alebo znamená ohrozenie dosiahnutia cieľa a výsledkov projektu:   * príliš krátka lehota na realizáciu aspoň jednej z aktivít projektu (nedostatočná dĺžka lehoty vzhľadom na realizačné, legislatívne lehoty a pod.), * obsahuje realizáciu aspoň jednej z aktivít projektu v neprimerane dlhej lehote, * obsahuje aspoň jeden termín, ktorý je v rozpore s dodržaním lehoty uvedenej v právoplatnom povolení/rozhodnutí orgánu verejnej správy vydanom v súvislosti s realizáciou projektu (ak relevantné). |
| 2.4 | Posúdenie vhodnosti navrhovaných aktivít z vecného a časového hľadiska | Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou (napr. prílohy žiadosti o NFP). | Vylučujúce kritérium  Áno - Nie | Áno – navrhovaný spôsob realizácie aktivít umožňuje dosiahnutie výstupov projektu v navrhovanom rozsahu a požadovanej kvalite, aktivity projektu majú logickú vzájomnú súvislosť, aktivity projektu majú logickú vzájomnú previazanosť a chronologickú nadväznosť.  V prípade že ŽoNFP vykazuje nedostatky v tejto oblasti, tieto nemajú závažný charakter. |
| Nie – navrhovaný spôsob realizácie aktivít vykazuje aspoň jeden z nedostatkov:   * neumožňuje dosiahnutie výstupov projektu v navrhovanom rozsahu a požadovanej kvalite, * aktivity projektu nie sú v plnej miere logicky previazané, * časové lehoty realizácie aktivít nie sú chronologicky usporiadané, nie sú v súlade s legislatívnymi lehotami.   Zistený nedostatok resp. kombinácia viacerých nedostatkov sú závažného charakteru s vplyvom na včasnú a správnu realizovateľnosť projektu. |
| 2.5 | Posúdenie prevádzkovej a technickej udržateľnosti projektu | Posudzuje sa kapacita žiadateľa na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Vylučujúce kritérium  Áno - Nie | Áno – žiadateľ dokáže zabezpečiť potrebné technické zázemie, administratívne kapacity, legislatívne prostredie (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzanie a ich manažmentu. |
| Nie - žiadateľ nedisponuje kapacitami potrebnými pre zabezpečenie potrebného technického zázemia, administratívnych kapacít, splnením legislatívnych podmienok prevádzkového prostredia (analogicky podľa typu projektu), čo ohrozuje zabezpečenie udržateľnosti výstupov / výsledkov projektu po ukončení realizácie jeho aktivít. Žiadateľ nevyhodnotil možné riziká udržateľnosti projektu vrátane spôsobu ich predchádzania a ich manažmentu. |
| 2.6 | Previazanosť aktivít projektu na jeho výsledky, ciele a merateľné ukazovatele | Posudzuje sa vnútorná logika projektu, t.j. či aktivity projektu zabezpečujú dosiahnutie plánovaných výsledkov a cieľov projektu, či prostredníctvom realizácie navrhovaných aktivít je možné dosiahnuť plnenie relevantných merateľných ukazovateľov. | Vylučujúce kritérium  Áno - Nie | Áno – všetky hlavné aktivity projektu sú relevantné, vychádzajú z potrieb žiadateľa, sú zrozumiteľne definované a ich realizáciou sa dosiahnu plánované výsledky, ciele a merateľné ukazovatele projektu. |
| Nie - minimálne jedna z hlavných aktivít projektu nie je opodstatnená z pohľadu potrieb žiadateľa, nie je potrebná/neprispieva k dosahovaniu plánovaných výsledkov, cieľov a merateľných ukazovateľov projektu, alebo na dosiahnutie výsledkov, cieľov a merateľných ukazovateľov je potrebná realizácia aktivity, ktorá v projekte nie je uvedená. |
| 2.7 | Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Posudzuje sa primeranosť nastavenia hodnôt merateľných ukazovateľov vzhľadom na rozsah navrhovaných aktivít projektu a časový harmonogram realizácie projektu. Posudzuje sa či hodnoty merateľných ukazovateľov sú nastavené primerane reálne vzhľadom na navrhované aktivity a harmonogram projektu a a dostatočne ambiciózne vzhľadom na výšku žiadaného NFP. | Vylučujúce kritérium  Áno - Nie | Áno – zvolené merateľné ukazovatele komplexne vyjadrujú výsledky navrhovaných aktivít, sú dosiahnuteľné v lehotách stanovených v časovom rámci projektu a ich plánované hodnoty zodpovedajú výške NFP v zmysle princípu „Value for Money“. Prípadné nedostatky nepredstavujú vážne ohrozenie dosiahnutia cieľov projektu. |
| Nie – minimálne jeden z merateľných ukazovateľov vykazuje závažné nedostatky v nasledovných oblastiach: nereálna plánovaná hodnota, resp. nedostatočne ambiciózna plánovaná hodnota z vecného, časového alebo finančného hľadiska. Nedostatky predstavujú vážne ohrozenie dosiahnutia cieľov projektu, resp. nezodpovedajú princípu hospodárnosti z pohľadu „Value for Money“. |
| 2.8 A | Navrhované riešenie je v súlade so štandardom Web Content Accessibility Guidelines (WCAG) 2.0, Smernicou Európskeho parlamentu a Rady (EÚ) 2016/2102  z 26. októbra 2016  o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové sídla a mobilné aplikácie | Posudzuje sa či navrhované riešenie prístupnosti digitálneho obsahu je v súlade so zásadami štandardov Web Content Accessibility Guidelines (WCAG) 2.0, Smernicou Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové sídla a mobilné aplikácie | Vylučujúce kritérium  Áno – Nie - Nerelevantné | Áno - Navrhované riešenie prístupnosti digitálneho obsahu je v súlade so zásadami štandardov Web Content Accessibility Guidelines (WCAG) 2.0, Smernicou Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové sídla a mobilné aplikácie |
| Nie - Navrhované riešenie prístupnosti digitálneho obsahu spočíva v pridávaní widgetov ako súčasti pôvodných webových stránok, riešenie nie je v súlade so zásadami niektorého z uvedených dokumentov: štandardu Web Content Accessibility Guidelines (WCAG) 2.0., Smernice Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové sídla a mobilné aplikácie |
| Nerelevantné – Nerelevantné pre webové sídla a aplikácie mimo IS verejnej správy v časti súladu so Smernicou Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové sídla a mobilné aplikácie.  Nerelevantné v plnom rozsahu pre projekty, ktorých súčasťou nie je zabezpečovanie prístupnosti digitálneho obsahu webových sídiel alebo mobilných aplikácií. |
| 2.9 A | Príspevok projektu k prístupu znevýhodnenej skupiny k digitálnemu prostrediu | Posudzuje sa relevantnosť a adresnosť sprístupneného obsahu pre jednotlivé znevýhodnené skupiny.  „Zdravotne znevýhodnené skupiny“ predstavujú osoby so stupňom odkázanosti fyzickej osoby na pomoc inej fyzickej osoby I. – VI. v zmysle zákona č. 448/2008 Z. z: napr.:   * telesné postihnutie – postihnutie pohybových orgánov * zrakové postihnutie – trvalé poruchy zraku (nevidiaci, slabozraké, čiastočne nevidiace osoby a osoby s poruchami bipolárneho videnia) * sluchové postihnutie – poruchy sluchu (čiastočne alebo úplne nepočujúci) * chronické choroby a postihnutia – nevyliečiteľné ochorenia typu cukrovka, celiakia, hemofília, skleróza multiplex a pod. * mentálne postihnutie – trvalo znížené rozumové schopnosti spôsobujúce zhoršenú výmenu informácií s okolím, problémy so samo obslužnými činnosťami, prípadne určitými situáciami v spoločnosti * psychické postihnutie – nevyliečiteľné psychické ochorenia postihujúce citovú stránku, prežívanie, správanie, pričom intelekt postihnutých ostáva nepoškodený * kombinované zdravotné postihnutia – viaceré druhy postihnutia naraz.   „Ostatné znevýhodnené skupiny“ predstavujú:   * príslušníci MRK * občania vo veku od 55 do 74 rokov * osoby s nízkymi príjmami (osoby žijúce v nízkopríjmovej domácnosti podľa zákona č. 601/2003 Z.z. o životnom minime) * nezamestnaní * osoby s nižším dosiahnutým vzdelaním (základné vzdelanie, neukončené základné vzdelanie – ISCED 0-2) | Bodované kritérium | * Projekt adresuje sprístupnenie jestvujúceho digitálneho obsahu pre ostatné znevýhodnené skupiny – **35 bodov** * Projekt adresuje sprístupnenie jestvujúceho digitálneho obsahu charakteru pre zdravotne znevýhodnené skupiny - **40 bodov** * Projekt obsahuje vytvorenie nového digitálneho obsahu zameraného na inklúziu ostatných znevýhodnených skupín – **40 bodov** * Projekt obsahuje vytvorenie nového digitálneho obsahu charakteru pre zdravotne znevýhodnené skupiny – **45 bodov** |
| 2.10 A | Príspevok projektu k využvaniu digitálnych služieb znevýhodnenou skupinou | Posudzuja sa projektom dosahovaná miera inklúzie znevýhodnených osôb do využívania digitálnych služieb a zapojenia do digitálneho trhu.  „Zdravotne znevýhodnené skupiny“ predstavujú osoby so stupňom odkázanosti fyzickej osoby na pomoc inej fyzickej osoby I. – VI. v zmysle zákona č. 448/2008 Z. z napr.:   * telesné postihnutie – postihnutie pohybových orgánov * zrakové postihnutie – trvalé poruchy zraku (nevidiaci, slabozraké, čiastočne nevidiace osoby a osoby s poruchami bipolárneho videnia) * sluchové postihnutie – poruchy sluchu (čiastočne alebo úplne nepočujúci) * chronické choroby a postihnutia – nevyliečiteľné ochorenia typu cukrovka, celiakia, hemofília, skleróza multiplex a pod. * mentálne postihnutie – trvalo znížené rozumové schopnosti spôsobujúce zhoršenú výmenu informácií s okolím, problémy so samo obslužnými činnosťami, prípadne určitými situáciami v spoločnosti * psychické postihnutie – nevyliečiteľné psychické ochorenia postihujúce citovú stránku, prežívanie, správanie, pričom intelekt postihnutých ostáva nepoškodený * kombinované zdravotné postihnutia – viaceré druhy postihnutia naraz.   „Ostatné znevýhodnené skupiny“ predstavujú:   * príslušníci MRK * občania vo veku od 55 do 74 rokov * osoby s nízkymi príjmami (osoby žijúce v nízkopríjmovej domácnosti podľa zákona č. 601/2003 Z.z. o životnom minime) * nezamestnaní * osoby s nižším dosiahnutým vzdelaním (základné vzdelanie, neukončené základné vzdelanie – ISCED 0-2) | Bodované kritérium | * Projekt neobsahuje aktivity umožňujúce vyvužívanie digitálnych služieb znevýhodnenou skupinou ani rozvíjanie digitálnych zručností pre integráciu ostatných znevýhodnených skupín do digitálnej ekonomiky – **0 bodov** * Projekt adresuje rozvíjanie digitálnych zručností pre integráciu ostatných znevýhodnených skupín do digitálnej ekonomiky – **5 bodov** * Projekt zabezpečuje riešenia umožňujúce využívanie koncovej služby všeobecného charakteru znevýhodnenými skupinami - **10 bodov** * Projekt zabezpečuje riešenia umožňujúce využívanie koncovej služby znevýhodnenými skupinami, ktorá je špecificky zameraná na podporu danej znevýhodnenej skupiny - **15 bodov** |
| 2.11 A | Príspevok projektu k digitálnej inklúzii príslušnej znevýhodnenej skupiny | Posudzuje sa tématický rozsah digitálnej inklúzie znevýhodnených osôb v rámci navrhovaného projektu. | Bodované kritérium | Predkladaný projekt prispieva k nasledovným aspektom inklúzie znevýhodnenej skupiny (bodová hodnota sa priradí za najviac 2 identifikované oblasti):  A: Zamestnanosť (hľadanie zamestnania, zamestnateľnosť) – **20 bodov**  B:Vzdelávanie (zvyšovanie kvalifikácie) – **20 bodov**  C: Zdravie – **20 bodov**  D: Verejné služby a demokracia (služby e-governmentu, participácia na občianskom živote a pod.) – **20 bodov**  E: Manažment financií (ekonomické informácie, finančný manažment) – **20 bodov**  F: Socializácia, osobná pohoda a relax (zapojenie do spoločenského života, kvalita života, psychická hygiena, informácie o oddychových a relaxačných možnostiach a pod.) – **20 bodov**  Maximálna hodnota: **40 bodov.** |
| 2.8 B | Príspevok projektu asistovaného života a telemedicíny (ďalej tiež „ALTM“) k cieľovej skupine | Posudzuje sa relevantnosť cieľovej skupiny navrhovaného projektu z pohľadu miery funkčnej poruchy, zdravotného stavu a stupňa odkázanosti na pomoc inej fyzickej osoby. | Bodované kritérium | Projekt je zameraný na fyzické osoby so stupňom odkázanosti fyzickej osoby na pomoc inej fyzickej osoby IV. – VI. v zmysle zákona č. 448/2008 Z. z – **50 bodov**  Projekt je zameraný na fyzické osoby so stupňom odkázanosti fyzickej osoby na pomoc inej fyzickej osoby I. – III. v zmysle zákona č. 448/2008 Z. z., osoby po hospitalizácii, osoby s dlhodobými a chronickými ochoreniami, náhlym zhoršením zdravotného stavu a pod. – **40 bodov** |
| 2.9 B | Početnosť cieľovej skupiny projektu | Posudzuje sa počet osôb využívajúcich nástroje asistovaného života a telemedicíny (ALTM) v rámci navrhovaného projektu | Bodované kritérium | 1 – 40 užívateľov nástrojov ALTM – **15 bodov**  41 – 200 užívateľov nástrojov ALTM – **20 bodov**  201 a viac užívateľov nástrojov ALTM – **25 bodov** |
| 2.10 B | Charakter technologického riešenia opatrení asistovaného života a telemedicíny | Posudzuje sa charakter navrhovaného riešenia z pohľadu:   * smerovania komunikácia * rozsahu komunikácie | Bodované kritérium | A: **Smerovanie komunikácia**:  Navrhované riešenie spočíva v jednosmernej komunikácii (klient ⭢ centrum/opatrovateľ) – **10 bodov**  Navrhované riešenie spočíva v obojsmernej komunikácii (klient ⭤ centrum/opatrovateľ) – **15 bodov**  B: **Rozsahu komunikácie**:  Komunikácia klient – centrum/opatrovateľ prebieha na báze (hodnotí sa najvyššia dosiahnutá schopnosť):   * Signálu / alarmu / hlásenia – **5 bodov** * Hlasového hovoru – **8 bodov** * Video prenosu – **10 bodov** |

ADMINISTRATÍVNA A PREVÁDZKOVÁ KAPACITA ŽIADATEĽA

| Hodnotiace kritérium | | Predmet hodnotenia | Typ kritéria /  Hodnotenie | Spôsob aplikácie hodnotiaceho kritéria |
| --- | --- | --- | --- | --- |
| 3.1 | Preukázal žiadateľ, že disponuje kvalifikovanými kapacitami, ktoré budú schopné realizovať projekt riadne a včas a v súlade s jeho cieľmi? | Posudzuje sa kapacita žiadateľa na realizáciu projektu z hľadiska vecného zamerania projektu.  V rámci toho sa posudzuje, či žiadateľ disponuje dostatočnými kapacitami s potrebnou odbornou spôsobilosťou a potrebným materiálno-technickým zázemím pre realizáciu projektu v danej oblasti. Realizácia projektu môže byť zabezpečená internými kapacitami žiadateľa alebo externými kapacitami, ktoré si žiadateľ na tento účel obstará. Kritérium sa vzťahuje na kapacity žiadateľa na zabezpečenie hlavných aktivít projektu ako aj zabezpečenie podporných aktivít projektu. | Vylučujúce kritérium  Áno - Nie | Áno - Žiadateľ **disponuje** adekvátnym materiálno-technickým zázemím a dostatočnými internými kapacitami s náležitou odbornou spôsobilosťou a know-how pre realizáciu projektu v danej oblasti, alebo má uvedené zázemie a kapacity zabezpečené prostredníctvom externého dodávateľa. |
| Nie - Žiadateľ **nedisponuje** adekvátnym materiálno-technickým zázemím a dostatočnými internými kapacitami s náležitou odbornou spôsobilosťou a know-how pre realizáciu projektu v danej oblasti, alebo **nemá** uvedené zázemie a kapacity zabezpečené prostredníctvom externého dodávateľa. |
| 3.2 | Preukázal žiadateľ, že disponuje kvalifikovanými prevádzkovými kapacitami, ktoré budú schopné prevádzkovať implementované riešenie? | Posudzuje sa kapacita žiadateľa na zabezpečenie prevádzky projektu. V rámci toho sa posudzuje, či žiadateľ disponuje dostatočnými administratívnymi kapacitami s potrebnou odbornou spôsobilosťou a know-how a potrebným materiálno-technickým zázemím na zabezpečenie prevádzky projektu v danej oblasti.  Žiadateľ môže disponovať internými alebo externými kapacitami na zabezpečenie prevádzky projektu. | Vylučujúce kritérium  Áno - Nie | Áno - Žiadateľ, v prípade relevantnosti, **disponuje** adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how na zabezpečenie prevádzky projektu v danej oblasti, alebo má uvedené zázemie a kapacity zabezpečené prostredníctvom externého prevádzkovateľa. |
| Nie - Žiadateľ, v prípade relevantnosti vrátane partnera, **nedisponuje** adekvátnym materiálno-technickým zázemím a/alebo dostatočnými internými administratívnymi kapacitami s náležitou odbornou spôsobilosťou a know-how na zabezpečenie prevádzky projektu v danej oblasti a uvedené zázemie a kapacity nemá zabezpečené ani prostredníctvom externého prevádzkovateľa. |

FINANČNÁ A EKONOMICKÁ STRÁNKA PROJEKTU

| Hodnotiace kritérium | | Predmet hodnotenia | Typ kritéria /  Hodnotenie | Spôsob aplikácie hodnotiaceho kritéria |
| --- | --- | --- | --- | --- |
| 4.1 | Je analýza celkových nákladov na vlastníctvo – Total Cost of Ownership (ďalej len „TCO“) vypočítané podľa postupov pre realizáciu TCO, uvedených v prílohe výzvy a vychádzajú hodnoty použité vo výpočte TCO z reálnych predpokladov? | Posudzuje sa súlad vypracovania a výpočtu TCO s metodikou uvedenou v prílohe výzvy. | Vylučujúce kritérium  Áno – Nie | Áno - Hodnoty použité vo výpočte TCO **vychádzajú** z reálnych predpokladov a výpočet **je v súlade** s predloženou metodikou. |
| Nie - Hodnoty použité vo výpočte TCO **nevychádzajú** z reálnych predpokladov a výpočet **nie je v súlade** s predloženou metodikou. |
| 4.2 | Spĺňajú výdavky uvedené v žiadosti o NFP podmienky účelnosti a vecnej oprávnenosti? | Posudzuje sa, či sú žiadané výdavky projektu vecne oprávnené v zmysle riadiacej dokumentácie prioritnej osi 7 OPII upravujúcej oblasť oprávnenosti výdavkov, resp. výzvy na predloženie žiadosti o NFP a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/nevyhnutné na realizáciu projektu).  Pozn.: V prípade identifikácie neoprávnených výdavkov projektu (z titulu vecnej neoprávnenosti alebo neúčelnosti) sa v procese odborného hodnotenia výška celkových oprávnených výdavkov projektu adekvátne zníži. | Vylučujúce kritérium  Áno - Nie | Áno - **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **vecne oprávnených a zároveň účelných** vzhľadom k stanoveným cieľom a očakávaným výstupom projektu. |
| Nie - **Menej ako 70%** finančnej hodnoty žiadateľom definovaných celkových oprávnených výdavkov projektu je **vecne oprávnených a/alebo účelných** vzhľadom k stanoveným cieľom a očakávaným výstupom projektu. |
| 4.3 | Spĺňajú výdavky uvedené v žiadosti o NFP podmienky hospodárnosti a efektívnosti? | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok, štúdia uskutočniteľnosti). | Vylučujúce kritérium  Áno - Nie | Áno - Žiadané výdavky projektu **sú** hospodárne a efektívne a **zodpovedajú** obvyklým cenám v danom čase a mieste |
| Nie - Žiadané výdavky projektu **nie sú** hospodárne a efektívne alebo **nezodpovedajú** obvyklým cenám v danom čase a mieste.  Pozn.: pre objektívne posúdenie tohto kritéria bude vo výzve a v Príručke pre hodnotiteľa uvedený spôsob preukazovania a postup overovania hospodárnosti a efektívnosti výdavkov.  V prípade benchmarkov, ktoré sa vzťahujú na výstupy projektu, ako aj finančných limitov, ktoré sa vzťahujú na konkrétne typy výdavkov (napr. informačná tabuľa), budú stanovené konkrétne hodnoty, ktoré budú pravidelne aktualizované podľa vývoja trhových cien. V prípade prekročenia stanovených benchmarkov sa posúdi, či toto prekročenie zodpovedá navrhnutému riešeniu a sťaženým podmienkam realizácie projektu.  To znamená, že výdavky nad referenčnú hodnotu benchmarku budú akceptovateľné ako oprávnené iba v odôvodnených objektívnych prípadoch vyplývajúcich zo stavebno-technických, technologických, prírodných, časových alebo iných špecifík. Prekročenie referenčnej hodnoty benchmarku bez relevantného a overiteľného odôvodnenia bude vyhodnotené ako nesplnenie uvedeného hodnotiaceho kritéria.  V prípade prekročenia stanovených finančných limitov, alebo v prípade konkrétnych cien, ktoré budú nadhodnotené, budú príslušné výdavky znížené a projekt nebude diskvalifikovaný.  Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom. |

* 1. Sumarizačný prehľad hodnotiacich kritérií

|  |  |  |  |  |
| --- | --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie | Maximum bodov |
| 1. Príspevok projektu k cieľom a výsledkom operačného programu a prioritnej osi | 1.1 Príspevok projektu k cieľom a výsledkom OP a prioritnej osi 7 | Vylučujúce | áno/nie | - |
| 1.2 Prispieva projekt k dosiahnutiu cieľov definovaných v Národnej koncepcii informatizácie verejnej správy Slovenskej republiky (2016)? | Vylučujúce | áno/nie | - |
| 2. Navrhovaný spôsob realizácie projektu | 2.1 Posúdenie súladu projektu so štúdiou uskutočniteľnosti a splnenia minimálnych obsahových a formálnych náležitosti. | Vylučujúce | áno/nie | - |
| 2.2 Je projekt v súlade s platnými štandardami vydanými na základe zákona o informačných systémoch verejnej správy a o zmene a doplnení niektorých zákonov? V prípade, že prijatie potrebných štandardov sa očakáva až v budúcnosti, definuje projekt jasný plán a postupnosť krokov ako budú takéto štandardy zavedené do praxe alebo aktualizované? | Vylučujúce | áno/nie/  nerelevantné | - |
| 2.3 Je navrhovaný časový harmonogram projektu reálny a umožní dosiahnutie stanovených cieľov projektu? | Vylučujúce | áno/nie | - |
| 2.4 Posúdenie vhodnosti navrhovaných aktivít z vecného a časového hľadiska | Vylučujúce | áno/nie | - |
| 2.5 Posúdenie prevádzkovej a technickej udržateľnosti projektu | Vylučujúce | áno/nie | - |
| 2.6 Previazanosť aktivít projektu na jeho výsledky, ciele a merateľné ukazovatele | Vylučujúce | áno/nie | - |
| 2.7 Posúdenie primeranosti a reálnosti plánovaných hodnôt merateľných ukazovateľov s ohľadom na časové, finančné a vecné hľadisko | Vylučujúce | áno/nie | - |
| 2.8 A Navrhované riešenie je v súlade so štandardom Web Content Accessibility Guidelines (WCAG) 2.0, Smernicou Európskeho parlamentu a Rady (EÚ) 2016/2102  z 26. októbra 2016 o prístupnosti webových sídel a mobilných aplikácií subjektov verejného sektora a harmonizovaným štandardom EN 301 549 pre webové stránky a mobilné aplikácie | Vylučujúce | áno/nie/  nerelevantné | - |
| 2.9 A Príspevok projektu k prístupu znevýhodnenej skupiny k digitálnemu prostrediu | Bodované | 35 b, 40b, 45 b | 45 |
| 2.10 A Príspevok projektu k využvaniu digitálnych služieb znevýhodnenou skupinou | Bodované | 0b, 5b, 10b, 15b | 15 |
| 2.11 A Príspevok projektu k digitálnej inklúzii príslušnej znevýhodnenej skupiny | Bodované | A,B,C,D,E,F: 20b | 40 |
| 2.8 B Príspevok projektu asistovaného života a telemedicíny k cieľovej skupine | Bodované | 40b, 50b | 50 |
| 2.9 B Početnosť cieľovej skupiny projektu | Bodované | 15b, 20b, 25b | 25 |
| 2.10 B Charakter technologického riešenia opatrení asistovaného života a telemedicíny | Bodované | A: 10b, 15b,  B:5b, 8b, 10b | 25 |
| 3. Administratívna a prevádzková kapacita žiadateľa | 3.1 Preukázal žiadateľ, že disponuje kvalifikovanými kapacitami, ktoré budú schopné realizovať projekt riadne a včas a v súlade s jeho cieľmi? | Vylučujúce | áno/nie | - |
| 3.2 Preukázal žiadateľ, že disponuje kvalifikovanými prevádzkovými kapacitami, ktoré budú schopné prevádzkovať implementované riešenie? | Vylučujúce | áno/nie | - |
| 4. Finančná a ekonomická stránka projektu | 4.1 Je analýza celkových nákladov na vlastníctvo – Total Cost of Ownership (ďalej len „TCO“) vypočítané podľa postupov pre realizáciu TCO, uvedených v prílohe výzvy a vychádzajú hodnoty použité vo výpočte TCO z reálnych predpokladov? | Vylučujúce | áno/nie | - |
| 4.2 Spĺňajú výdavky uvedené v žiadosti o NFP podmienky účelnosti a vecnej oprávnenosti? | Vylučujúce | áno/nie | - |
| 4.3 Spĺňajú výdavky uvedené v žiadosti o NFP podmienky hospodárnosti a efektívnosti? | Vylučujúce | áno/nie | - |